《题麻姑山庙》
唐代·李翔

险翠峨霄压上游，大仙曾向此幽求。云埋三级坛空在，月照千寻水自流。

偃盖鹤还清露滴，古池龙睡碧莲秋。桑田未必翻为海，香火何人解继修。

作者简介：唐宗室，出江王房。官莆田尉。约懿宗咸通前后在世。事迹见《新唐书·宗室世系表下》。敦煌遗书伯三八六六收其《涉道诗》28首，皆七言律诗，内容均与道教有关。《全唐诗外编》据之收入。